Elen Roaldset

Elen Roaldset (født 17. februar 1944) er professor emerita i geologi ved universitetet i Oslo, og fungerte som museumsdirektør ved Naturhistorisk museum i perioden 1999-2009.

Roaldset er utdannet ved universitetet i Oslo med kvartærgeologi som spesialfelt under professor Ivan Th. Rosenqvist. Hun var leder for Ekebergutvalget som bidro til at 387 daa av Ekebergskråningen i 2008 ble vernet som naturreservat. Hun har vært styremedlem i Norsk Bergverksmuseum, Argilla AS, Global Geo Services ASA og Stiftelsen Jostedalsbreen nasjonalparksenter. Hun har tidligere også vært forskningsdirektør i Norsk Hydro.

Etter at en meteoritt falt ned over Moss i 2006,«2006: Moss», Naturhistorisk museum kom det tilbud om store beløp fra private samlere. Meteoritten var 4,6 milliarder år gammel og dermed litt eldre enn Jorden.«Selger meteorittbiter», Verdens Gang 12. august 2006 En av bitene ble snart solgt ut av Norge, og Roaldset etterlyste et lovverk som kunne hindre salg av meteoritter, etter mønster av Danmark og Canada.Yngve Vogt: «Fritt frem for meteorittjegere», Uniforum 10. august 2006

 Referanser 

 Eksterne lenker  

Kategori:Norske geologiprofessorer
Kategori:Personer tilknyttet Norsk Hydro
Kategori:Fridtjof Nansens belønning for yngre forskere
Kategori:Medlemmer av Norges Tekniske Vitenskapsakademi
Kategori:Norske museumsfolk
Kategori:Museumsdirektører